stanford-oval/wikipedia huggingface dataset:
Mick Foley

| Mick Foley |
| --- | --- |
 Mick Foley vuonna 2019.
Henkilötiedot
Syntynyt: 7. kesäkuuta 1965 (ikä 59) Bloomington, Indiana
Kansalaisuus:   Yhdysvallat
Showpainija
Kehänimet:  Cactus Jack Dude Love Mankind Jack Foley Mick Foley
Aktiivisena:  1986–2012
Pituus:  188 cm
Paino:  122 kg
Kouluttajat:  Dominic DeNucci
Aiheesta muualla
www.realmickfoley.com
Michael Francis Foley (s. 7. kesäkuuta 1965 Bloomington, Indiana) on yhdysvaltalainen entinen showpainija. Foley tunnetaan parhaiten WWF-ajan hyvin uhkarohkeista ja usein hyvin verisistä hardcore-otteluistaan, mistä johtuen hän on saanut lisänimen The Hardcore Legend. Hänet tunnetaan myös nimillä Cactus Jack, Mankind ja Dude Love, joita hän on käyttänyt uransa aikana. Foley myös osallistui vuoden 1998 Royal Rumble -otteluun kaikilla kolmella eri persoonallaan.
Ura

Foley on urallaan paininut lähes kaikissa tunnetuimmissa showpainipromootioissa, kuten ECW:ssä, WCW:ssä, TNA:ssa ja WWE:ssä. Foleyn uran tunnetuimmat vuodet ajoittuvat WWE:n (silloisen WWF:n) niin kutsuttuun Attitude Eraan 1990-luvun puolivälistä 2000-luvun alkuun. Foley lopetti uransa vuonna 2012 ja hänet valittiin WWE Hall of Fame -kunniagallerian jäseneksi vuonna 2013.
Mestaruudet ja saavutukset

Continental Wrestling Association
CWA Tag Team Championship (1 kerta) yhdessä Gary Young kanssa
Extreme Championship Wrestling
ECW World Tag Team Championship (2 kertaa) yhdessä Mikey Whipwreckin kanssa
International Wrestling Association of Japan
IWA World Tag Team Championship (1 kerta) yhdessä Tracy Smothersin kanssa
King of the Deathmatch (1995)
Mid-South Championship Wrestling
North American Championship (3 kertaa)
North American Wrestling
NAW Heavyweight Championship (1 kerta)
National Wrestling League
NWL Heavyweight Championship (1 kerta)
Ozark Mountain Wrestling
OMW North American Heavyweight Championship (1 kerta)
Steel City Wrestling
SCW Heavyweight Championship (1 kerta)
SCW Tag Team Championship (1 kerta) yhdessä The Blue Meanien kanssa
Total Nonstop Action Wrestling
TNA Legends Championship (1 kerta)
TNA World Heavyweight Championship (1 kerta)
World Championship Wrestling
WCW World Tag Team Championship (1 kerta) yhdessä Kevin Sullivanin kanssa
World Class Championship Wrestling / United States Wrestling Association
USWA World Tag Team Championship (1 kerta) yhdessä Scott Braddockin kanssa
WCWA World Light Heavyweight Championship (1 kerta)
WCWA World Tag Team Championship (2 kertaa) yhdessä Super Zodiak II:n (1) ja Scott Braddockin kanssa
World Wrestling Federation/WWE
WWF Championship (3 kertaa)
WWF Hardcore Championship (1 kerta)
WWF Tag Team Championship (8 kertaa) yhdessä Stone Cold Steve Austin (1), Chainsaw Charlien (1), Kanen (2), The Rockin (3) ja Al Snow:n (1) kanssa
Tag Team Royal Rumble (1998) yhdessä Kanen kanssa
WWE Hall of Fame (2013)
Mick Foley Cactus Jackinä
Hoyerswerda

| Hoyerswerda |
| --- | --- |

 vaakuna
 Hoyerswerda
 Koordinaatit: 51°26′N, 14°15′E 
Valtio:  Saksa
Osavaltio:  Saksi
Piirikunta:  Bautzen
Hallinto:  
 – Pormestari:  Stefan Skora
Pinta-ala:  
 – Kokonaispinta-ala:  94,76 km²
Korkeus:  117 m
Väkiluku (31.12.2016):  33 552
 
 www.hoyerswerda.de  
Infobox OKVirheellinen NIMI-arvo: 
Hoyerswerda (yläsorbiksi Wojerecy) on kaupunki Saksin osavaltiossa, itäisessä Saksassa. Se on niin kutsuttu piiritön kaupunki (saks. kreisfreie Stadt), eli se ei kuulu mihinkään Saksan piirikunnista. Kaupunki sijaitsee noin 35 kilometriä etelään Cottbusista ja 54 kilometriä koilliseen Dresdenistä. Vuoden 2016 lopussa sen asukasluku oli 33 552. Sen pinta-ala on 94,76 neliökilometriä.
Historia

Varhaisin maininta Hoyerswerdasta on peräisin vuodelta 1268. Sille myönnettiin kauppaoikeudet vuonna 1371 ja kaupunginoikeudet vuonna 1423. Kaupunki siirtyi Preussin hallintaan vuonna 1815. Vuonna 1873 avattu rautatieyhteys Hoyerswerdan ja Ruhlandin välillä vahvisti kaupungin taloutta. Kaupungissa perustettiin vuonna 1912 sorbinkielisten järjestö Domowina.
Toisessa maailmansodassa kaupunki kärsi mittavia vaurioita. Sodan jälkeen se oli osa Saksan demokraattista tasavaltaa eli Itä-Saksaa vuoteen 1990 saakka, jolloin se liittyi yhdistyneen Saksan Saksin osavaltioon. Kaupungin asukasluku romahti 1980-luvun 70 000:stä vuoden 2000 41 000:ään.
Hoyerswerdan asema piirittömänä kaupunkina päättyi vuonna 2008 Saksin aluehallintouudistusten myötä.
Historia > Kuntaliitokset

1. kesäkuuta 1993: Bröthen/Michalken
1. tammikuuta 1994: Knappenrode
1. tammikuuta 1996: Schwarzkollm ja Zeißig
1. heinäkuuta 1998: Dörgenhausen
Ystävyyskaupungit

Hoyerswerdalla on ystävyyskaupunkitoimintaa seuraavien kaupunkien tai alueiden kanssa:
Dillingen
Huittinen
Środa Wielkopolska
Pforzheim
Aiheesta muualla

Kuvia tai muita tiedostoja aiheesta Hoyerswerda Wikimedia Commonsissa
Kaupungin verkkosivusto
Vesitorni
Mauritius Broadcasting Corporation

| Mauritius Broadcasting Corporation (MBC) |
| --- | --- |

Perustettu:  8. kesäkuuta 1964
Kotipaikka:  Moka, Moka, Mauritius
Kotisivu:  mbcradio.tv
Infobox OKVirheellinen NIMI-arvo: 
Mauritius Broadcasting Corporation (MBC) on Mauritiuksen kansallinen yleisradioyhtiö. Se perustettiin kesäkuussa 1964. Yhtiön rahoitus muodostuu mainonnasta ja televisiomaksuista.
Ensimmäiset televisiolähetykset alkoivat 1964, ja vuonna 1965 käynnistettiin virallisesti ensimmäiset päivittäiset iltalähetykset. Mustavalkoisista lähetyksistä alettiin luopua vuonna 1973, ja vuoteen 1978 mennessä MBC oli täysin varustettu väriohjelmien lähettämistä varten.
Aiheesta muualla

Viralliset verkkosivut
Melonta kesäolympialaisissa 1924

Melonta
Melonta järjestettiin vuoden 1924 kesäolympialaisissa näytöslajina Pariisissa, Ranskassa. Tämä oli ensimmäinen kerta kun melonta oli mukana olympialaisten ohjelmassa. Ranskan olympiakomitea, joka järjesti vuoden 1924 kesäolympialaiset, ehdotti Kanadan olympiakomitealle, että melonta järjestettäisiin näytöslajina kyseisissä olympialaisissa. Kisoissa vastakkain kilpailivat Canadian Canoe Associationin ja Washington Canoe Clubin jäseniä. Tapahtumia oli kuusi.
Tulokset

Kanadalaisyksikkö
Roy C. Nurse
Harry C. Greenshields
A. A. Lindsay
Kajakkiyksikkö
C. W. Havens
Roy C. Nurse
Harry T. Knight
Kanadalaiskaksikko
Harry C. Greenshields ja A. A. Lindsay
Roy C. Nurse ja G. M. Duncan
K. M. Knight ja Harry T. Knight
Kajakkikaksikko
C. W. Havens ja Harry T. Knight
Roy C. Nurse ja G. M. Duncan
Kanadalaisnelonen
A. A. Lindsay, Harry C. Greenshields, G. M. Duncan ja Roy C. Nurse
J. F. Larcombe, K. M. Knight, C. W. Havens ja Harry T. Knight
Kajakkinelonen
J. F. Larcombe, K. M. Knight, C. W. Havens ja Harry T. Knight
A. A. Lindsay, Harry C. Greenshields, G. M. Duncan ja and Roy C. Nurse
Melonta olympialaisissa
1896–1920 •
1924 (Näytöslaji) •
1928–1932 •
1936 •
1948 •
1952 •
1956 •
1960 •
1964 •
1968 •
1972 •
1976 •
1980 •
1984 •
1988 •
1992 •
1996 •
2000 •
2004 •
2008 •
2012 •
2016 •
2020 •
2024
Kesäolympialaisten 1924 lajit ja kilpailutapahtumat
Ammunta | Jalkapallo | Jeu de paume (Näytöslaji) | Melonta (Näytöslaji) | Miekkailu | Nykyaikainen viisiottelu | Nyrkkeily | Paini | Painonnosto | Pallopelit (Näytöslaji) | Pelota (Näytöslaji) | Poolo | Purjehdus | Pyöräily | Ranskalaiset taistelulajit (Näytöslaji) | Ratsastus | Rugby | Soutu | Taidelajit | Tennis | Uimahypyt | Uinti | Vesipallo | Voimistelu | Yleisurheilu
Meksikonaguti

| Meksikonaguti |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Alalahko::  Piikkisikamaiset jyrsijät Hystricomorpha
Osalahko::  Piikkisikamaiset Hystricognathi
Heimo::  Agutit Dasyproctidae
Suku::  Dasyprocta
Laji::  mexicana
Kaksiosainen nimi
 Dasyprocta mexicana  Saussure, 1860 
 vihreä - alkuperäinen, sininen - istutettu
Katso myös
   Meksikonaguti Wikispeciesissä   Meksikonaguti Commonsissa 
Infobox OKVirheellinen NIMI-arvoIUCN-testi OK: 
Meksikonaguti (Dasyprocta mexicana)	on Meksikossa ja Kuubassa elävä äärimmäisen uhanalainen jyrsijälaji.
Meksikonaguti on päiväaktiivinen laji, joka viihtyy alankojen ikivihreissä metsissä. Se syö hedelmiä, pehmeitä siemeniä ja metsän kasvien nuoria versoja. Sitä tavataan alkuperäisenä Veracruzin keskiosista Oaxacan itäosiin ulottuvalla alueella. Sitä on istutettu sekä Kuuban itä- että länsiosiin.
Aiheesta muualla

Laji.fi: Meksikonaguti (Dasyprocta mexicana)
iNaturalist: Meksikonaguti (Dasyprocta mexicana)
ITIS: Dasyprocta mexicana (englanniksi)
University of Michigan, Animal Diversity Web (ADW): Dasyprocta mexicana, Mexican agouti (englanniksi)
Global Biodiversity Information Facility (GBIF): Dasyprocta mexicana (englanniksi)
Moradabad

Sijainti Intiassa.
Katunäkymää
Moradabad (hindiksi मुरादाबाद, Murādābāda, urduksi ‏مرادآباد‎, Murād’ābād) on kaupunki Uttar Pradeshin osavaltiossa Intiassa. Vuonna 2001 siellä oli 641 583 asukasta, mikä tekee kaupungista osavaltionsa kymmenenneksi suurimman. Se sijaitsee 170 km Delhistä Gangesin Ramganga-nimisen sivujoen varrella. Kaupunki tunnetaan messinkituotteistaan.
Aiheesta muualla

Kuvia tai muita tiedostoja aiheesta Moradabad Wikimedia Commonsissa
Ibroxin metroasema

| Ibrox> Ibrox subway station |
| --- | --- |
 Ibroxin metro
  Glasgow'n metro 
Perustiedot
Sijainti:  55°51′16″N, 004°18′19″W
Paikkakunta:  Glasgow
Avattu:  1896
Vaihtoyhteydet
Pysäköinti:  ei
Rakenne
Tyyppi:  tunneliasema
Laituriraiteita:  2
Ibrox on Glasgow'n metron asema Ibroxin kaupunginosassa lähellä Clyde-joen rantaa. Asema on avattu muun metrojärjestelmän tavoin vuonna 1896 ja uudistettu 1970-luvun lopulla. Vuoteen 1977 asti asema tunnettiin nimellä Copland Road.
Ibroxin aseman vieressä on Rangers FC:n Ibrox Stadium, minkä vuoksi asema on ottelupäivinä hyvin ruuhkainen. Muutoin asema ei kuitenkaan ole kovin vilkas. Ibrox on myös Cessnockin ohella lähinnä Glasgow Science Centreä sijaitseva asema.
Micheline Presle

| Micheline Presle |
| --- | --- |
 Micheline Presle vuonna 2004.
Henkilötiedot
Syntynyt: 22. elokuuta 1922 Pariisi
Kuollut: 21. helmikuuta 2024 (101 vuotta)
Kansalaisuus:  Ranska
Ammatti:  näyttelijä
Näyttelijä
Palkinnot
 Kunnia-César 2004 
Aiheesta muualla
IMDb 
Elonet
Micheline Presle (22. elokuuta 1922 Pariisi – 21. helmikuuta 2024) oli ranskalainen näyttelijä. Hän teki ensiesiintymisensä 15-vuotiaana jo vuonna 1937 Pierre Caronin elokuvassa La Fessée.
Presle saavutti nopeasti suosiota Euroopassa rooleillaan sellaisissa elokuvissa kuin Paholainen ruumiissa (Le Diable au corps, 1946). Hän eteni Hollywoodiin ja teki uransa aikana lukuisia merkittäviä esiintymisiä sekä ranskan- että englanninkielisissä elokuvissa. Jälkimmäisistä esimerkki oli rooli elokuvassa Takaa-ajettuna (The Prize, 1963).[lähde? ]
Presle voitti lupaavimman nuoren näyttelijättären Suzanne Bianchetti -palkinnon[lähde? ], oli vuonna 1990 ehdolla parhaan naissivuosan César-palkinnon saajaksi ja hänelle myönnettiin vuonna 2004 kunnia-César. Presle käytti myös nimiä Micheline Chassagne, Micheline Prelle ja Micheline Michel.
Aiheesta muualla

Micheline Presle Internet Movie Databasessa. (englanniksi)
Micheline Presle Filmaffinity. Viitattu 4.7.2023. (englanniksi)
Maximilian Duncker

Maximilian Duncker
Maximilian Wolfgang Duncker (1811−1886) oli saksalainen historioitsija. Hän tuli 1842 ylimääräiseksi professoriksi Hallen yliopistoon. 1848−1852 hän esiintyi vapaamielisenä kansanedustajana Frankfurtin kansalliskokouksessa sekä Preussin eduskunnassa. Duncker nimitettiin 1857 Tübingenin yliopiston professoriksi, mutta kutsuttiin 1859 Berliiniin salahallitusneuvokseksi valtioministeriöön ja oli 1861−1866 kruununprinssin esittelijänä valtioasioissa. Hän oli 1867−1874 Preussin valtioarkistonhoitajana ja tuli 1884 Brandenburgin historiografiksi.
Dunckerin tärkeimmät teokset ovat Origines germanicæ (1840), Geschichte des Alterthums (1852−1857) ja Aus der Zeit Friedrich des Grosseu und Friedrich Wilhelms III (1876). (Allg. deutsche Biogr., 84 nid.).
Aiheesta muualla

Kuvia tai muita tiedostoja aiheesta Maximilian Duncker Wikimedia Commonsissa
Hypostaasi

Hypostaasi voi tarkoittaa seuraavia asioita:
Filosofiassa ajateltu perusolevainen, alkuperäinen ja ainoa todellisuuden perusaines
Teologiassa jumalan olemus, henkilöitymä, salattu yliluonnollinen todellisuus, kristillisessä teologiassa kolminaisuusopin määrittelyssä käytetty käsite.
Sydämen vajaatoiminnan aiheuttama verentungos.
Sanan siirtyminen sanaluokasta toiseen sen merkityksen laajennuttua.
Hyposmia

Hyposmia on lääketieteellinen termi, jolla tarkoitetaan heikentynyttä hajuaistia. Syitä hyposmialle voi olla allergiat, pään trauma, infektiot, flunssa, tupakka ja hammaslääketieteelliset ongelmat. Jotkin lääkitykset voivat myös vaikuttaa hajuaistiin.
Hypostasia

Hypostasia voi tarkoittaa seuraavia asioita:
Toissijaisen, riippuvaisen asian ajatteleminen itsenäisesti vaikuttavaksi tekijäksi. Hypostatisointi (”oliointi”): järjen muodostaman käsitteen kuvitellaan vastaavan todellista oliota.
Vallitsevan geenin vaikutuksen peittyminen toisen vallitsevan geenin vaikutuksesta.
Inglewood Park Cemetery

Inglewood Park Cemetery on vuonna 1905 perustettu hautausmaa Inglewoodissa Kaliforniassa, Yhdysvalloissa.
Hautausmaalle on haudattu monia tunnettuja henkilöitä, esimerkiksi Robert Kardashian, Walter Lang, Juanita Moore, Cesar Romero ja Big Syke.
Mike Mareen

| Mike Mareen |
| --- | --- |

Henkilötiedot
Syntynyt: 9. marraskuuta 1949 (ikä 74) Berliini, Saksa
Ammatti:  muusikko, säveltäjä
Muusikko
Aktiivisena:  1980–
Tyylilajit:  elektroninen, experimental
Soittimet:  useita
Levy-yhtiöt:  Night ’N Day Records ZYX Records Galaxis
Aiheesta muualla
Kotisivut
  [ Muokkaa Wikidatassa ] [ ohje ]  
Mike Mareen (syntymänimeltään Uwe-Michael Wischhoff, s. 9. marraskuuta 1949 Berliini) on saksalainen diskoartisti, joka on tehnyt levyjä myös Ken Lazlon ja Fred Venturan kanssa. Mareen varttui Lüneburgissa.
Tunnettuja kappaleita mm Dancing In The Dark, Love Spy, Agent of Liberty, Don't Talk To the Snake, Germany, Cecilia.
Diskografia > Albumit

Mike Mareen 70’s (1979)
Dance Control (1985)
Let's Start Now (1987)
Synthesizer Control (1988)
The Best of Mike Mareen (1998)
TV Talk 2000 (2000)
Darkness & Light (2004)
Aiheesta muualla

Mike Mareen (Arkistoitu – Internet Archive)
Ingman Areena

| Ingman Areena |
| --- | --- |

Rakennuksen tiedot
Sijainti:  Uusi Porvoontie 1210, 01150 Söderkulla
Avattu:  2000
Laajennettu:  2015
Omistaja:  Sipoon Areena Oy Ådalens Idrottsförening rf
Kenttä:  2 salibandykenttää, 1 sählykenttä
Käyttäjät
 ÅIF 
Katsojakapasiteetti
 270 
Lisää rakennusartikkeleitaArkkitehtuurin teemasivulla
Ingman Areena on Sipoon Söderkullassa sijaitseva salibandyhalli. Halli valmistui vuonna 2000 ja sen omistaa sipoolainen salibandyseura Ådalens Idrottsförening. ÅIF:n Salibandyliigassa pelaava naisten edustusjoukkue pelaa hallissa kotiottelunsa. Pääkentän katsomokapasiteetti on noin 270.
Hypostyylihalli

| Hypostyylihalli |
| --- | --- |
Sijainti:  Delos, Kykladit, Etelä-Egean saaret  Kreikka
Koordinaatit:  37°24′05″N, 25°15′57″E
Rakennustyyppi:  julkinen rakennus
Valmistumisvuosi:  noin 210–200 eaa.
Tyylisuunta:  doorilainen / joonialainen
 Osa Unescon maailmanperintökohdetta Delos 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hypostyylihalli eli Poseidonin stoa oli antiikin aikainen julkinen rakennus Deloksen saarella Kreikassa. Sen rauniot ovat osa Deloksen arkeologista aluetta, joka on Unescon maailmanperintökohde.
Hypostyylihalli rakennettiin hellenistisellä kaudella noin vuonna 210–200 eaa. Se sijaitsi Deloksen Apollonin ja Artemiin pyhäkköalueen luoteispuolella lähellä Theofrastoksen agoraa.
Rakennus oli nimensä mukaisesti suuri halli, jonka katto oli tuettu sisältä lukuisilla pylväillä. Sen pituus oli noin 56,4 metriä ja leveys noin 34,3 metriä. Eteläsivultaan rakennus oli lähes kauttaaltaan avonainen, ja sen julkisivussa oli 15 doorilaista pylvästä, joissa oli kuitenkin samanlaiset kanneluurit kuin joonialaisissa pylväissä. Rakennuksen sisällä oli 44 pylvästä. Pylväät olivat 5 x 9 pylvään riveissä niin, että keskimmäisen rivin keskimmäinen pylväs oli jätetty pois. Uloimman kehän 24 pylvästä olivat doorilaisia ja sisemmät 20 pylvästä joonialaisia. Rakennuksen katto oli aumakattomainen, ja vastaavasti uloimman kehän pylväät olivat korkeampia kuin julkisivun pylväät ja keskimmäiset pylväät korkeampia kuin ulkokehän pylväät.
Iitin kotiseutumuseo

| Iitin kotiseutumuseo |
| --- | --- |
Tyyppi:  kotiseutumuseo
Osoite:  Museotie 8, 47520 Iitti 
Sijainti:  Iitin kirkonkylä
Kotisivut:  iitti.fi/museopalvelut 
Koordinaatit:  60.93401°N, 26.40353°E
 fiIitin kotiseutumuseo 
   
Iitin kotiseutumuseo on Iitin kirkonkylän kirkonmäellä, Iitin kunnassa sijaitseva paikallismuseo. Se toimii entisessä viljamakasiinissa ja on auki kesäisin ennalta ilmoitettuina aikoina. Kesällä 2019 museo oli kuitenkin kiinni.
Aiheesta muualla

Iitin kotiseutumuseo (Arkistoitu – Internet Archive) (kotka.fi)
Hot Mess (kappale)

| ”Hot Mess” Cobra Starship |
| --- | --- | --- |

Singlen tiedot
 Albumilta: Hot Mess
 Äänitetty : 2009
 Julkaistu: 26. lokakuuta 2009
 Formaatti: digitaalinen lataus
 Tuottaja(t): Cobra Starship, Mike Caren, Oligee, Kevin Rudolf (vastaava tuottaja)
 Tyylilaji: pop-punk, synthpop, dancepop
 Kesto: 02.52 (albumiversio) 3:28 (videoversio)
 Levy-yhtiö: Fueled by Ramen, Decaydance Records
Cobra Starshipin muut singlet
| ”Good Girls Go Bad” 2009 | ”Hot Mess” 2009 | ”Living in the Sky with Diamonds” 2010 |
Hot Mess on yhdysvaltalaisen pop-punkyhtye Cobra Starshipin kappale. Se julkaistiin hänen kolmannen, Hot Mess-studioalbumin toisena singlenä 26. lokakuuta 2009. Tähän mennessä kappale on julkaistu vain Yhdysvalloissa ja Uudessa-Seelannissa. Kappaleen musiikkivideo julkaistiin Yhdysvalloissa MTV-kanavalla 9. marraskuuta 2009.
Käännös suomeksi
Meksikondoggilepakko

| Meksikondoggilepakko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Lepakot Chiroptera
Heimo::  Doggilepakot Molossidae
Suku::  Tadarida
Laji::  brasiliensis
Kaksiosainen nimi
 Tadarida brasiliensis  (i.Geoffrey, 1824) 
Katso myös
   Meksikondoggilepakko Wikispeciesissä   Meksikondoggilepakko Commonsissa 
Infobox OKNimi-testi OKIUCN-testi OK: 
Meksikondoggilepakko (Tadarida brasiliensis) on keskikokoinen lepakkolaji. Lajin yksilöt ovat tavallisesti noin yhdeksän senttiä pitkiä ja painavat noin 12–30 grammaa. Väriltään meksikondoggilepakot ovat tumman ruskeita tai harmaita.
Sen lennon nopeudeksi on mitattu 160 kilometriä tunnissa, enemmän kuin millään muulla eläimellä linnut mukaan lukien. Mittaus tapahtui Texasissa lepakkoon kiinnitetyllä puolen gramman radiolähettimellä. Tuulen nopeutta ei mitattu, joten paikallinen ilmavirta on voinut auttaa tuloksessa ja "ilmanopeus" on voinut olla alempi kuin mitattu "maanopeus".
Levinneisyys

Meksikondoggilepakkojen levinneisyys ulottuu Etelä-Oregonista, Etelä-Nebraskasta, 
Louisianasta, Alabamasta ja Etelä-Carolinasta Keski-Chileen, Keski-Argentiinaan ja Etelä-Brasiliaan asti. Suurin osa meksikondoggilepakoista elää Yhdysvaltojen etelä-osissa kesäisin ja talveksi ne muuttavat 1300:km:n päähän
Lisääntyminen

Jokainen emo saa vain yhden poikasen ja pystyy valtavasta yksilötiheydestä huolimatta tarkasti merkitsemään paikkansa luolassa. Yksilöllinen haju ja yhteysäänet auttavat emoa ja poikasta tunnistamaan toisensa.
Hot Rock & Alternative Songs

Hot Rock & Alternative Songs (aiemmin Rock Songs ja Hot Rock Songs) on yhdysvaltalaisen Billboard-lehden julkaisema musiikkilista. Listaa on julkaistu kesäkuusta 2009 lähtien, ja se järjestää kappaleet niiden toistomäärien mukaisesti yhdysvaltalaisilla vaihtoehtorock-, valtavirtarock- ja niin sanotuilla triple A -radioasemilla. Lokakuusta 2012 lähtien lista on huomioinut myös kappaleiden digitaalisen latauksen ja striimauksen suoratoistopalveluissa.
Illmatic

| Illmatic Nas |
| --- | --- | --- |

Studioalbumin tiedot
 Äänitetty : 1992-1993
 Julkaistu: 19. huhtikuuta 1994
 Tuottaja(t): Pete Rock, L.E.S., Q-Tip, DJ Premier, Large Professor
 Tyylilaji: Hardcore hip hop, East Coast hip hop
 Kesto: 39.48
 Levy-yhtiö: Columbia Records
Nasin muut julkaisut
|   | Illmatic 1994 | It Was Written 1996 |
Illmatic on rap-artisti Nasin debyyttialbumi, joka julkaistiin vuonna 1994. Albumi sisältää tuottoa monilta tunnetuilta rap-tuottajilta kuten Q-Tip, DJ Premier, Large Professor ja Pete Rock. Albumia pidetään fanien keskuudessa ja hip hop-kulttuurissa Nasin merkittävimpänä julkaisuna ja East Coastin ehdottomana klassikkona. Syynä tähän on mm. Nasin maanläheinen, runoilijamainen ja moniulotteinen kerrontatapa, joka sisältää monia New Yorkin lähiöitä ja slummeja koskettavia aiheita kuten jengisodat, elämän hauraus ja lapsuus New Yorkissa sekä Nasin omia kokemuksia elämästään kaupungissa. Albumi on poikinut monia klassikoiksi muodostuneita kappaleita kuten "N.Y. State of Mind", "The World Is Yours", "Life's a Bitch" ja "It Ain't Hard to Tell".
Klassikkoasemastaan huolimatta albumi sai kotimaassaan platinaa vasta vuonna 2001. Albumista on julkaistu myös 2004 erikoispainos, joka sisältää albumin lisäksi bonusraitoja.
Albumin raitoja alettiin jo työstää vuoden 1992 aikana, jolloin suurin osa materiaalista saatiin valmiiksi. Myöhemmin 1993 loput Illmaticin raidoista nauhoitettiin.
Kappaleluettelo

The Genesis – 1.45
Nauhoitusvuosi: 1993
Tuottaja: Nas
mukana vierailevana artistina AZ
N.Y. State of Mind – 4.53
Tuottaja: DJ Premier
Nauhoitusvuosi: 1992
Life's a Bitch – 3.30
Tuottaja: L.E.S.
Nauhoitusvuosi: 1993
mukana vierailevina artisteina AZ ja Olu Dara
The World Is Yours – 4.50
Tuottaja: Pete Rock
Nauhoitusvuosi: 1992
mukana vierailevana artistina Pete Rock
Halftime – 4.20
Tuottaja: Large Professor
Nauhoitusvuosi: 1992
Memory Lane (Sittin' in da Park) – 4.08
Tuottaja: DJ Premier
Nauhoitusvuosi: 1992
One Love – 5.25
Tuottaja: Q-Tip
Nauhoitusvuosi: 1992
One Time 4 Your Mind – 3.18
Tuottaja: Large Professor
Nauhoitusvuosi: 1993
Represent – 4.12
Tuottaja: DJ Premier
Nauhoitusvuosi: 1992
It Ain't Hard to Tell – 3.22
Tuottaja: Large Professor
Nauhoitusvuosi: 1992
Singlet

Halftime (undergroundjulkaistu, 1992)
It Ain't Hard to Tell (1994)
The World Is Yours (1994)
Life's a Bitch (1994)
One Love (1994)
Albumilla käytetyt samplet

The Genesis
Main Source - "Live at the Barbeque"
DJ Grand Wizard Theodore & Chris Stein - "Subway Theme"
Geoffrey Sumer - "Train Sequence"
N.Y. State of Mind
Joe Chambers - "Mind Train"
Donald Byrd - "Flight Time"
Eric B. & Rakim - "Mahogany"
Life's a Bitch
The Gap Band - "Yearning for Your Love"
Grover Washington Jr. - "Black Frost"
The World Is Yours
Ahmad Jamal - "I Love Music"
T La Rock - "It's Yours"
Halftime
Japanese Hair - "Dead End"
Gary Bird - "Soul Travelin'"
Average White Band - "School Boy Crush"
Memory Lane (Sittin' in da Park)
Reuben Wilson - "We're in Love"
Biz Markie - "Pickin' Boogers"
Craig G "Droppin' Science"
Lee Dorsey - "Get out of My Life, Woman"
One Love
The Heath Brothers - "Smilin' Billy Suite Pt. II"
Clyde McPhatter - "Mixed Up Cup"
Parliament - "Come in out of the Rain"
One Time 4 Your Mind
Gary Burton - "Walter L"
Represent
Lee Erwin - "The Thief of Baghdad"
It Ain't Hard to Tell
Michael Jackson - "Human Nature"
Kool & the Gang - "N.T."
Mountain - "Long Red"
Whatnauts - "Why Can't People Be Colors Too?"
Stanley Clarke - "Slow Dance"
The Blue Jays - "What Do You Want from Me Woman"
Power of Zeus - "Sorcerer of Isis"
Listasijoitukset > Albumi

| Lista (1994) | Sijoitus |
| --- | --- |
U.S. Billboard 200: 12
U.S. Top R&B/Hip-Hop Albums: 2
Listasijoitukset > Singlet

| Vuosi | Single | Listasijoitus> Billboard Hot 100 | Listasijoitus> Hot R&B/Hip-Hop Songs | Listasijoitus> Hot Rap Tracks |
| --- | --- | --- | --- | --- |
| 1994 | "It Ain't Hard to Tell" | 9 | 5 | 1 |
| 1994 | "The World Is Yours" | 11 | 6 | 2 |
| 1994 | "Life's a Bitch" | — | — | — |
| 1994 | "One Love" | 99 | 42 | 21 |